સ્લીપ ડિવૉર્સનો સૌથી મોટો પ્રૉબ્લેમ એ છે કે જે કપલ્સ ઇમોશનલી એકબીજા સાથે જોડાયેલાં છે તેમને ખૂબ તકલીફ પડે છે. સાથે સૂવાથી એકબીજા પ્રત્યેની જે હૂંફ જળવાઈ રહે છે એ કેટલાંક કપલ્સ માટે ખૂબ મહત્વની હોય છે અને અલગ સૂવાથી તેમને ખૂબ એકલતા લાગે છે જે બીજા ઘણા પ્રૉબ્લેમ્સનું કારણ બની જતી હોય છે. એ વિશે જણાવતાં ડૉ. પ્રીતિ કહે છે, ‘આપણી સંસ્કૃતિ ખૂબ અલગ છે. આપણે ત્યાં કપલ્સ તો શું, બાળકો પણ ઘણી મોટી ઉંમર સુધી મમ્મી-પપ્પાની સાથે જ સૂએ છે. સાથે સૂવું એ પ્રેમ, હૂંફની સાથે-સાથે જાણે લાગણી સાથે જોડાયેલી ક્રિયા છે. એટલે એક ડૉક્ટર તરીકે હું ક્યારેય કોઈને સ્લીપ ડિવૉર્સ સજેસ્ટ કરતી નથી, કારણ કે એ વ્યક્તિગત નિર્ણય હોઈ શકે છે. કોઈ વ્યક્તિ પોતાની ઊંઘ બચાવવાના ચક્કરમાં બીજા કોઈ પ્રૉબ્લેમ્સમાં ફસાઈ જાય એવું અમે